Numsa betoog by Unisa om Gugu Ncube te ondersteun | Maroela Media
Gugu Ncube by die Pretoriase landdroshof saam met haar prokureur Rudzani Netshiavha (Foto: Oupa Mokoena/African News Agency/ANA)
Unisa het Donderdag gesê hy het ŉ eksterne regsfirma aangestel om sy ondersoek te hersien oor ŉ klag van seksuele teistering wat Ncube teen ŉ voormalige kollega, Shibambu Mhlava, aanhangig gemaak het.
Ncube het by Unisa se sentrum vir vroeëkinderopvoeding (UCECE) gewerk toe die beweerde seksuele teistering plaasgevind het.
Ncube is vroeër vandeesmaand in hegtenis geneem op aanklag van openbare onsedelikheid toe sy halfnaak by die Uniegebou betoog het teen Unisa se hantering van haar klag.
Ruth Ntlokotse, tweede adjunkpresident van Numsa, het in ŉ verklaring gesê die vakbond is teleurgesteld dat Unisa besluit het om sy verantwoordelikheid te laat vaar toe Ncube aanvanklik die kwessie van seksuele teistering aangeroer het. Sy het gesê Ncube, net soos talle ander slagoffers van seksuele teistering wat dapper genoeg was om oortreders se name bekend te maak, moes gereeld hoor dat mense haar nie glo nie, dat hulle die ervaring wou minimaliseer en dat hulle haar weergawe in twyfel getrek het en haar probeer ondermyn het.
“Ons neem met kommer kennis van die gebrek aan beslissende leierskap oor die voortgesette versuim van die universiteit om teen mnr. Shibambu Mhlava van UCECE op te tree, wat daarvan beskuldig word dat hy haar geteister het,” het Ntlokotse gesê.
“Die universiteit se bestuur het haar ignoreer toe sy die klag aangemeld het. Sy moes uiteindelik halfnaak by die Uniegebou betoog om lig te werp op haar probleme en die manier hoe die universiteit haar van haar menswaardigheid beroof het.”
Die universiteit se interne direktoraat oor werknemersbetrekkinge, het bevind daar is nie voldoende bewyse van haar klag nie, en daarom is ŉ eksterne regsfirma gevolglik aangestel. Unisa het onderneem om die uitslag van die assessering van hul ondersoek met alle belanghebbendes te deel.
Het maar julle plaas niks oor kuns kultuur soos betogongs is mos n nuwe kunsvorm in S afrika direkte uitvloeisel van effektieww vestuur van lands bates.